Stertjie van agter en vlerke raam dit | Rapport
Stertjie van agter en vlerke raam dit
’n Goue engel. Candice Swanepoel op die Victoria's Secret-loopplank tydens ’n modevertoning in November verlede jaar in New York.| Foto: REUTERS Lesersfoto’s
Suid-Afrika se supermodel Candice Swanepoel het die afgelope week gewys sy is as’t ware goed “agterbaks”.Swanepoel (23) is onlangs aangewys as een van die top-tien- begeerlikste vroue ter wêreld. Sy is boonop in die boonste tien op die tydskrif Forbes se lys van die bes betaalde modelle ter wêreld.En nou het Swanepoel (23), een van die voorste Angels van die modehuis Victoria’s Secret, gewys sy is beslis nie altyd ’n engeltjie nie.Sy het ’n sexy foto van haar boude, skraps bedek met ’n eina-broekie, getwiet aan haar amper 180 000 volgelinge op Twitter. En haar derrière word omraam deur haar gekartelde hare en die kenmerkende “engelvlerke” van die modehuis.Swanepoel het verlede maand veel meer van haar soepel lys gewys toe sy op smaakvolle naakfoto’s in die tydskrif Muse verskyn het.Op dié treffende swart-en-wit foto’s staan sy teen ’n grou muur en hou toe wat bedek moet word.Sy het in minder as agt jaar die toppunt van die modelleer bereik nadat sy op 15 deur ’n model-agent op ’n vlooimark in Durban raakgesien is. ’n Jaar later het sy reeds verskeie kere in Europa modelwerk gedoen.Sy het twee jaar lank tussen Parys, Milaan, Londen en Suid-Afrika gereis vir modelwerk en toe na New York verhuis.Haar loopbaan het met mening koers gekry toe sy in 2010 gekontrakteer is deur Victoria’s Secret, straks die gesogste modelkontrak ter wêreld.Volgens Forbes se lys van bes betaalde modelle het sy van Mei 2011 tot Mei 2012 $3,1 miljoen (sowat R25 miljoen) verdien. Gisele Bündchen was die sewende agtereenvolgende jaar bo-aan dié lys – met ’n astronomiese $45 miljoen (sowat R371,5 miljoen).* Swanepoel is tiende op die lys van die mees begeerlike vroue ter wêreld in ’n opname wat deur www.askmen.com gedoen is.Sofia Vergara, ster van die komediereeks Modern Family, is in die eerste plek, Scarlett Johansson sewende, Kim Kardashian agste en Rihanna nét bo Swanepoel.Bron: Daily Mail share:
R699-skema-slagoffers kry klasaksie gereed Eugene de Kock slaan terug in briewe uit die tronk: ‘Luister nou, generaal, onthou u die keer toe...’ Eugene de Kock: ‘Ek het Japie nié doodgeslaan met ’n graaf nie!’
Financial Manager : Bethlehem
BloemfonteinNetwork Finance CorporateR360 000 - R480 000 Per Month
West RandCommunicate Specialist ResourceR300 000 Per Year
SandtonNetwork IT BrumaR250 000 - R450 000 Per Year